Translate the text from Welsh to English.



 
Bydd y Cynllun Ymateb er mwyn Diogelu Iechyd y Cyhoedd yn nodi sut y bydd rhaglen effeithiol o brofi, monitro ac olrhain, ynghyd â thechnoleg ddigidol, yn allweddol er mwyn rheoli trosglwyddiad y feirws. Bydd yn amlinellu’r hyn y gellir ei wneud yn gyflym, ar y cyd ag asiantaethau a sefydliadau ledled Cymru, i lywio’r wlad drwy’r cyfnod adfer.


Bydd y cynllun yn manylu ar dri cham o bwys a fydd yn cael eu rhoi ar waith ym maes iechyd y cyhoedd, a hynny ar raddfa na welwyd ei thebyg o’r blaen yng Nghymru:


1. Olrhain cysylltiadau er mwyn atal y clefyd rhag lledaenu
2. Gwyliadwriaeth
3. Samplu a phrofi


Bydd y broses o olrhain cysylltiadau yn cael ei defnyddio i ddod o hyd i bobl sydd wedi bod mewn cysylltiad â rhywun yr amheuir bod COVID\-19 arno, er mwyn atal y feirws rhag lledaenu. Defnyddiodd Llywodraeth Cymru’r dull hwn yn ystod cyfnod cynnar y clefyd, er mwyn cyfyngu ar ei ledaeniad. Bydd y broses yn cael ei chynnal nawr ar raddfa lawer yn fwy, a fydd yn golygu bod angen gweithlu mawr a phenodedig i weithredu timau olrhain a fydd yn cael eu cydlynu’n rhanbarthol. Byddant yn cael eu cynorthwyo gan dechnoleg er mwyn sicrhau bod camau dilynol yn cael eu cymryd yn gyflym ac yn effeithiol.


Bydd camau gwyliadwriaeth yn cael eu defnyddio i fonitro’r clefyd er mwyn helpu i ganfod natur a lledaeniad COVID\-19 mewn ysbytai, cartrefi gofal a chymunedau. Bydd y data’n cael ei gyhoeddi, felly bydd gwybodaeth dryloyw ar gael am hynt y gwaith.


Bydd samplu a phrofi yn rhan allweddol o’r ymateb hwn. Bydd mwy o gyfleusterau profi ar gael yn ystod yr wythnosau nesaf, gan ddefnyddio canolfannau profi drwy ffenestr y car, faniau symudol a phrofion yn y cartref. Wrth inni symud i’r cyfnod adfer, bydd cael data profi amserol a chywir yn dod yn bwysicach fyth er mwyn cyfyngu ar ledaeniad y feirws. O’r dechrau’n deg, mae Llywodraeth Cymru wedi mynnu bod y canolfannau profi a sefydlwyd yng Nghymru gan Lywodraeth y DU a Deloittes yn defnyddio profion y gellid eu prosesu yng Nghymru, gan sicrhau felly bod y data’n cael ei gadw i’w ddefnyddio gan GIG Cymru.


Dywedodd y Gweinidog Iechyd, Vaughan Gething:



> “Gweithredu ein Cynllun Ymateb fydd un o’r heriau iechyd y cyhoedd mwyaf y bydd Cymru yn ei hwynebu fyth. Does dim ateb cyflym i’w gael. Rydyn ni’n gwybod y bydd COVID\-19 yn parhau i gael ei drosglwyddo nes bod brechlyn ar gael, neu bod digon o bobl yn datblygu imiwnedd ymysg y boblogaeth.   
> 
>   
> 
> “Rydyn ni eisoes wedi gofyn cryn dipyn gan bobl Cymru ac mae’r ymateb wedi bod yn ysgubol. Nawr rhaid i ni ofyn am fwy fyth gan bob un ohonoch chi er mwyn i’r cynllun hwn lwyddo. Mae’r cynllun hwn yn fenter ar y cyd gyda’n partneriaid ledled Cymru, ac mae’n rhaid i hynny barhau.  
> 
>   
> 
> “Mae pob cam rydyn ni eisoes wedi’u cymryd yn helpu i gyfyngu ar ledaeniad y feirws. Wrth edrych ar yr aberth mae pobl wedi’i wneud dros y 6 wythnos ddiwethaf, gallaf ddweud yn bendant bod yr her anferth sy’n ein hwynebu yn cael ei hateb gan ymrwymiad pob un ohonom ni i guro’r feirws. Wrth wneud hynny, rydyn ni’n anrhydeddu pob person sydd wedi colli eu bywydau mewn ffordd mor drasig i COVID\-19\.”







Translation:


 
The Public Health Protection Response Plan will set out how an effective ‘test, track and trace’ programme and digital technology and will be pivotal to controlling transmission of the virus. It will outline what can be done at scale and pace, in partnership with agencies and organisations across Wales, to move the country through the recovery phase.


The plan will detail three major activities for concerted public health action at a scale never before seen in Wales:


1. Preventing the spread of disease through contact tracing,
2. Surveillance,
3. Sampling and testing


Contact tracing will identify those who have come into contact with someone suspected of having COVID\-19, to prevent the virus from spreading. Welsh Government used contact tracing during the early phase of the disease to contain its spread. This will now be undertaken on a vastly increased scale, requiring a large and dedicated workforce to operate regionally coordinated tracing teams. These will be supported by technology to ensure swift and effective follow up.


Surveillance measures will track the disease to help establish the nature and spread of COVID\-19 within our hospitals, care homes and communities. This data will be published, providing transparency on the progress being made. 


Sampling and testing will form a key part of this response. Access to testing will expand over the coming weeks using drive\-through centres, mobile vans and home\-testing. Moving into the recovery phase, access to timely and accurate testing data will become even more important in containing the spread of the virus. From the outset, Welsh Government has insisted that testing centres set up in Wales by the UK Government and Deloitte used tests that could be processed in Wales, ensuring that this data is retained for use by NHS Wales.


Health Minister Vaughan Gething said:



> “Implementation of our Response Plan will be one of the biggest public health challenges Wales will ever face. There are no quick fixes here. We know that COVID\-19 will continue to be transmitted until we have a vaccine, or there is enough acquired immunity within the population.   
> 
>   
> 
> “We have already asked a great deal of the people of Wales and the response has been humbling. We will now need to ask even more of you all for this plan to succeed. This plan is, and must remain, a joint initiative working with all our partners across Wales.  
> 
>   
> 
> “Everything we are doing already is helping to reduce the spread of the virus. Having seen the sacrifices people have made over the last 6 weeks, I know that the scale of this challenge is more than matched by how determined all of us are to beat this virus. And in so doing, honouring every single person who has so tragically lost their lives to COVID\-19\.”